Какви по - строги мерки за справяне коронавируса предложи Кабинетът ? МС предлага парламентът да обяви извънредно положение в страната Да бъде обявено извънредно положение в страната във връзка с борбата са коронавируса . Това беше решено тази нощ на извънредно заседание на Министерския съвет съвместно с Националния оперативен щаб за противодействие на COVID - 19 , което свика министър - председателят Бойко Борисов . Националният оперативен щаб докладва пред премиера Бойко Борисов и министрите предложения за по - строги мерки срещу разпространението на коронавируса предвид актуалната ситуация . Новите мерки предвиждат да бъдат затваряни игрални зали , спортни мероприятия , конференции , училища , университети , детски градини , обясни пред журналисти Бойко Борисов след края на заседанието . Училищата и университети да минат на дистанционно образование и където няма , да се инвестира , за да има такова обучение . Ресторантите и моловете ще продължат да работят , но барове и дискотеки трябва да се затворят . Предвижда се да се ограничат пътуванията на българи до страните , в които има интензивно разпространение на COVID - 19 , както и пътувания на хора от такива страни в България . Предвиждат се и по - твърди правила за хората , които са поставени под карантина . При необходимост полицията , армията и жандермерията да издирва и задържа принудително лица , които не спазват карантината . Предлага се и до 5000 лева глоба за всеки , който не спазва карантината . Да се ангажират допълнително в системата на здравеопазването пенсионирани лекари , медицински сестри и фелдшери , както и студенти по медицина , е друго предложение . Предвижда се и нова здравна пътека за лечение от коронавирус . Сред предложенията е и млади хора и студенти да се ангажират в изплащането и разнасянето на пенсиите . " Много е тънка границата и е нужна дисциплината и организацията на нацията . Спорът е колко твърди да са мерките . Това не е чума или ебола , но паниката е като никога досега " , каза премиерът . Очаква се днес парламентът да разгледа предложението на Министерски съвет за извънредно положение заради коронавируса .